El Guabo –osuuskunta, Ecuador

Virallinen nimi: Asociación de Productores bananeros ”El Gaubo ”
Gran Colombia 2321 y Av. Del Ejercito
P.O Box 07-01-852, Machala, Ecuador
Tel / fax +593 7 950 199
elguabo@ecua.net.ec

Puheenjohtaja Jorge Ramierez

Osuuskunnan jäsenet miehiä 96, naisia 9
Vakituisia työntekijöitä miehiä 16 (noin), naisia 0
Määräaikaisia työntekijöitä miehiä 380 (noin), naisia 20

TILAKOKO
Kaikkiaan 105 osuuskunnan jäsenellä on 450 hehtaaria. Pienimmät tilat ovat alle hehtaarin ja suurimmat reilut kymmenen hehtaaria. 

TUOTANTO
koko tuotanto 1999 		3183 tonnia
vietiin 1999			2228 tonnia
Reilun kaupan kautta myyty 	1928 tonnia (86,5 % viennistä)

PERUSTAMINEN
El Guabo –osuuskunta perustettiin marraskuussa 1997 14 perheviljelijän voimin, jotta viljelijät voisivat osallistua Reilun kaupan järjestelmään. El Guabo myy Reilun kaupan banaaneja Agrofair-maahantuontiyhtiön kautta Tankaan, Sveitsiin ja Hollantiin. Vuonna 2001 osuuskunnan banaaneja alettiin tuoda myös Suomeen.

REILUN KAUPAN JÄRJESTELMÄ TUOMAT EDUT

TALOUDELLISESTI
Kun osuuskunta perustettiin vuonna 1997 sen jäsenet joutuivat myymään banaaneja välikäsien kautta paikallisille markkinoille todella alhaiseen hintaan. Tällä hetkellä osuuskunnalla on oma vientitoimisto. Osuuskunnalla on sisäinen monitorointijärjestelmä laadun takaamiseksi. Reilun kaupan lisän käytöstä ja osuuskunnan toiminnasta päätetään demokraattisesti. Reilun kaupan hinta banaaneille on 7,55 dollaria laatikolta, joka pitää sisällään 1,75 dollaria Reilun kaupan lisää. Lisä on tarkoitettu sosiaalisiin projekteihin tuottajayhteisöissä.

YMPÄRISTÖN KANNALTA
Aikaisemmin perheviljelijät eivät tienneet myrkkyjen haittavaikutuksista riittävästi. Tällä hetkellä kaikki tuntevat ja noudattavat Reilun kaupan järjestelmässä kiellettyjen kemikaalien listaa eikä yhdelläkään tilalla käytetä rikkaruohomyrkkyjä (herbisidejä). Muiden kemikaalien käytölle etsitään biologisia vaihtoehtoja.
•	Pakkauspisteissä on vähennetty kemikaalien käyttöä
•	Pakkausasemilla käytetty vesi puhdistetaan suodattimilla
•	Kemikaaleilla käsiteltyjen muovipussien käyttöä on vähennetty
•	Thiabendasolin on korvaamista citrexillä (biologisesti hajoava aine) testataan. Ainetta käytetään estämään banaanikruunujen mätäneminen
•	Osa viljelijöistä testaa biologisia menetelmiä Sigatocan torjunnassa

SOSIAALISESTI
Aikaisemmin viljelijät olivat riippuvaisia välikäsistä eikä heillä ollut minkäänlaista mahdollisuutta neuvotella ostajien maksamista hinnoista. Nykyään tuottajat itse hoitavat myyntisopimukset ostajien kanssa ja pystyvät neuvottelemaan parempia hintoja. Reilun kaupan ostajien maksama hinta mahdollistaa banaaninviljelyn jatkamisen alueella, parantaa ihmisten elämää ja tekee tuotannon parantamiseen liittyvät investoinnit mahdollisiksi. Yhdistys maksaa työntekijöilleen keskipalkkaa korkeampaa korvausta.

ONGELMIA
Organisaation ylläpitoon ja parantamiseen tarvitaan lisäkoulutusta; samoin koulutusta tarvitaan tehokkaampia tuotantotapoja varten. Jätteiden käsittelyä ja kierrättämistä täytyy parantaa. 

REILUN KAUPAN LISÄN KÄYTTÖ
Reilun kaupan lisää on käytetty seuraaviin tarkoituksiin
•	Ympäristönsuojeluinvestointeihin
•	Lainarahaston perustaminen jäsenille
•	Osuuskunta on hankkinut matkapuhelimia, koska osa tiloista on hyvin vaikeapääsyisillä alueilla. Puhelimet ovat välttämättömiä, jotta logistiikka ja laatu saadaan toimimaan.
•	El Guabo palkkasi määräajaksi agrologin, joka antoi jäsenille ja työntekijöille apua viljelytekniikoissa 

TULEVAISUUDEN SUUNITELMIA
Osuuskunta yrittää lisätä Reilun kaupan järjestelmän kautta myytävien banaanien määrää, ja viedä maasta kaikki banaanit paikallisille välikäsille myymisen sijasta. Kemikaaleille on tarkoitus rakentaa uusi varasto. Osuuskunta aikoo vähentää kemiallisten torjunta-aineiden käyttöä entisestään. Tavoitteena on myös parantaa El Guaboon kuuluvan kolmen ryhmän organisaatiota. Järjestää naistenryhmän toimintaa.

Jorge Ramierez, El Guabo

”Olemme osoittaneet, että voimme myydä banaaneja ilman välikäsiä. me olemme siitä hyvin ylpeitä. Me, pientuottajat, olemme muuttaneet kaupankäynnin rakenteita ja parannuksen voi nähdä jokainen.” Jorge Ramierez, puheenjohtaja, El Guabo -osuuskunta.

Ensimmäiset Reilun kaupan banaanit tulivat Suomeen El Guabo -osuuskunnasta Ecuadorista. Banaanit ovat Ecuadorin tärkein vientituote; maan viennistä 30 % on banaaneja ja miljoona ihmistä saa elantonsa banaaneista. Maan talous on vaikeuksissa ja monet pientuottajat ovat joutuneet lopettamaan banaaninviljelyn alhaisten hintojen takia. Vuonna 1999 maan banaanintuotantoa koittelivat sateet ja hirmumyrskyt.

El Guabo -osuuskunta koostuu sadasta perheviljelijästä. Ryhmä on ollut mukana reilunkaupan järjestelmässä kolme vuotta ja toimittaa viikoittain 7000–10 000 laatikkoa banaaneja vientiin. 

Ramierezin mukaan Reilun kaupan ympäristömääräykset ovat tiukkoja, mutta El Guabo on pystynyt tekemään runsaasti parannuksia. Banaanien kasvatuksessa ei käytetty kemikaaleilla ruiskutettuja muovipusseja eikä tiloilla käytetään enää rikkakasvimyrkkyjä. Pakkaamoilla on hankittu suodattimet vedenpuhdistukseen eikä terttujen leikkuukohtia puhdisteta kemikaaleilla, vaan vedellä. 

”Testaamme biologisten lannoitteiden käyttöä ja osallistumme luomuviljelyä kehittävien järjestöjen verkostoon yhdessä perulaisten ja kolumbialaisten tuottajien kanssa”, kertoo Jorge Ramierez.

El Guabon banaanitiloilla työntekijöille maksetaan kuusi dollaria päivässä, alueen muilla tiloilla korvaus on neljän dollaria. Osuuskunta on perustanut naisille oman ryhmän tukeakseen naisten osallistumista osuuskunnan toimintaan.

”Monille pienviljelijöille on uutta työskennellä ryhmässä ja osallistua päätöksentekoon. Itseluottamusta on kasvanut ja ihmiset ovat motivoineempia huolehtimaan paremmin maasta, kun banaaneista saa kunnollisen hinnan. Aikaisemmin jokainen oli omillaan ja myi alhaisella hinnalla suurille yrityksille banaaninsa.”

Pienviljelijät ottivat lainaa El Guabon perustamiseen ja käyttivät lainan maksuun ensimmäisen kuuden viikon tulot. Se oli suuri uhraus köyhiltä viljelijöiltä, mutta se on kannattanut. Edelleen pieni osa banaaneista myydään paikallisille markkinoille ja muille ostajille, mutta pääosa sadosta menee Reilun kaupan markkinoille Agrofair-yhtiön kautta Sveitsiin, Hollantiin ja nyt myös Suomeen. Reilun kaupan viljelijät ovat osakkaina Agrofair-tuontiyhtiössä ja pääsevät osallistumaan itse päätöksentekoon. Enää heitä ei määräillä.